Legal Document

Category: 21

Text:
95. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 427 της 2/17 Δεκ. 1986 (ΦΕΚ Α΄ 201) Τροποποίηση και συμπλήρωση διατάξεων που ρυθμίζουν θέματα των σχολείων Δευτεροβάθμιας Εκπαίδευσης. Έχοντας υπόψη: 1.Τις διατάξεις της παρ. ΙΙ του άρθρ. 5 και της παρ. 9 του άρθρ. 8 του Νόμ. 1566/1985 «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις», (Φ.Ε.Κ. 167, τ.Α΄, 30.9.1985). 2.Τη 45/1986 πράξη του Παιδαγωγικού Ινστιτούτου την οποία διατυπώθηκε η σχετική γνώμη του, σύμφωνα με τις διατάξεις της παρ. 2 του άρθρ. 24 του Νόμ. 1566/85. 3.Τη σχετική γνωμοδότηση του Συμβουλίου της Επικρατείας, που περιέχεται στην 667/1986 πράξη του, με πρόταση του Υπουργού Εθνικής Παιδείας και Θρησκευμάτων, αποφασίζουμε: (Αντί για τη σελ. 350,7111(α) Σελ. 350,7111(β) Τεύχος 1153-Σελ. 7 Άρθρ.1.-1.(Αντικαθίσταται το εδάφ. α της παρ. 1 άρθρ. 4 Π.Δ. 420/1978, ΦΕΚ Α΄ 86, ανωτ. αριθ. 48). 2.(Αντικαθίσταται η παρ. Α του άρθρ. 3 Π.Δ. 508/1977, ΦΕΚ Α΄ 161, ανωτ. αριθ. 43). Άρθρ.2.-1.Στα μαθήματα που έχουν κλάδους, ο κάθε κλάδος εξετάζεται και βαθμολογείται χωριστά. Ο μέσος όρος των βαθμών της προφορικής και της γραπτής εξέτασης κάθε κλάδου αποτελεί το βαθμό του κλάδου. Ο μέσος όρος των βαθμών των κλάδων του μαθήματος αποτελεί το γενικό βαθμό ετήσιας επίδοσης στο μάθημα. 2.Όταν μαθητής κλασικού λυκείου μετοικήσει σε άλλη πόλη, όπου λειτουργεί σχολείο του ίδιου τύπου, επιτρέπεται η μετεγγραφή του σ’ αυτό. Η διάταξη αυτή δεν ισχύει για μετεγγραφή μαθητή από κλασικό λύκειο που λειτουργεί στο Νομό Αττικής σε άλλο κλασικό λύκειο του Νομού αυτού. 3.Από τη δημοσίευση του παρόντος καταργούνται οι διατάξεις του άρθρ. 5 του Π.Δ. 508/1977 (Φ.Ε.Κ. 161, τ.Α΄, 9.6.1977).